Source: http://lex.justice.md/document_rom.php?id=D8434503:5629BF28
Timestamp: 2019-07-20 12:13:55+00:00

Document:
LPM552/1999
ID intern unic: 311687
din 28.07.1999
cu privire la modificarea, completarea şi abrogarea unor
Publicat : 21.10.1999 în Monitorul Oficial Nr. 116-117 art Nr : 551
LP1358- XIV din 03.11.00, MO152/07.12.00 art.1138
HCC4 din 27.01.00, MO14-16/10.02.00 art.7
În scopul realizării Strategiei reformei sistemului de asigurare cu pensii în Republica Moldova şi aducerii actelor legislative ce includ norme de asigurare cu pensii în concordanţă cu Legea nr.156-XIV din 14 octombrie 1998 privind pensiile de asigurări sociale de stat,
Art.I. - În Legea nr.902-XII din 29 ianuarie 1992 cu privire la Procuratură (Monitorul Parlamentului Republicii Moldova, 1992, nr.1 (partea întîi), art.23), după articolul 45 se introduce articolul 451, cu următorul cuprins:
"Articolul 451. Dreptul la pensie
(1) Procurorii şi anchetatorii procuraturii au dreptul la pensie cu condiţia realizării unei vechimi în funcţiile respective de minimum 20 de ani şi respectării prevederilor art.41 alin.(1) şi art.42 alin.(1) din Legea privind pensiile de asigurări sociale de stat.
Modul de calculare a stagiului de cotizare în funcţiile prevăzute la alin.(1) se stabileşte de către Guvern.
(2) Pensia se stabileşte în cuantum de 42% din venitul mediu lunar asigurat.
Modul de calculare a venitului mediu lunar asigurat se stabileşte de către Guvern.
(3) Pensiile procurorilor şi anchetatorilor procuraturii se majorează cu 2% din venitul mediu lunar asigurat pentru fiecare an complet de cotizare peste stagiul de cotizare necesar la data stabilirii pensiei conform art.42 alin.(1) din Legea privind pensiile de asigurări sociale de stat şi pentru fiecare an de muncă peste vechimea de 20 de ani în funcţia de procuror sau de anchetator în procuratură - de asemenea cu 2% din venitul mediu lunar asigurat.
(4) Cuantumul pensiei, calculat în conformitate cu alin.(2) şi (3), nu poate depăşi 75% din venitul mediu lunar asigurat.
(5) Indexarea pensiei se efectuează în conformitate cu art.13 din Legea privind pensiile de asigurări sociale de stat.
(6) Pensia se plăteşte integral, indiferent de faptul realizării veniturilor pasibile de asigurări sociale de stat.
Persoanelor care nu au atins vîrsta de 65 de ani bărbaţii şi 60 de ani femeile şi beneficiază de pensie stabilită pînă la punerea în aplicare a prezentei legi, plata pensiei se suspendă pentru perioada exerciţiului funcţiei de procuror sau de anchetator în procuratură.
(7) Pensia poate fi solicitată în orice moment de la data îndeplinirii condiţiilor de pensionare, fără limitări în termen.
(8) Pensiile se stabilesc şi se plătesc de către organele de asigurări sociale.
(9) Pînă la împlinirea vîrstei de pensionare de 65 de ani bărbaţii şi 60 de ani femeile, plata pensiei se efectuează din mijloacele bugetului de stat, iar persoanelor care au atins această vîrstă pensia se plăteşte din mijloacele bugetului asigurărilor sociale de stat.
(10) Persoanelor care au atins vîrsta stipulată la alin.(9) şi beneficiază de pensie stabilită pînă la punerea în aplicare a prezentei legi, plata pensiei se efectuează din mijloacele bugetului asigurărilor sociale de stat în cuantum calculat în condiţiile prezentei legi, iar diferenţa dintre cuantumul stabilit iniţial al pensiei şi această sumă - din mijloacele bugetului de stat."
Art.II. - Legea nr.1225-XII din 8 decembrie 1992 privind reabilitarea victimelor represiunilor politice (Monitorul Parlamentului Republicii Moldova, 1992, nr.12, art.363) se modifică după cum urmează:
1. Articolul 15 se exclude.
2. La articolul 20, sintagma "Legii cu privire la asigurarea cu pensii de stat în Republica Moldova" se înlocuieşte cu sintagma "Legii privind pensiile de asigurări sociale de stat".
Art.III. - Codul vamal nr.1320-XII din 9 martie 1993 (Monitorul Parlamentului Republicii Moldova, 1993, nr.10 (partea întîi), art.279)
1. La articolul 107 alineatul 1, propoziţia a doua se exclude.
2. Articolul 108:
la alineatul 3, propoziţia a doua se exclude;
la alineatul 4, propoziţia a doua se exclude.
Art.IV. - Articolul 11 din Legea nr.1458-XII din 25 mai 1993 privind donarea de sînge (Monitorul Parlamentului Republicii Moldova, 1993, nr.7, art.212) se modifică după cum urmează:
Art.V. - Legea nr.39-XIII din 7 aprilie 1994 despre statutul deputatului în Parlament (Monitorul Parlamentului Republicii Moldova, 1994, nr.4, art.78; Monitorul Oficial al Republicii Moldova, 1997, nr.74-75, art.623; 1998,nr.105-107, art.648) se modifică după cum urmează:
1. Articolul 29 va avea următorul cuprins:
"(1) Deputatul care a activat în Parlamentul permanent cel puţin 2 ani are dreptul la pensie cu condiţia respectării prevederilor art.41 alin.(1) şi art.42 alin.(1) din Legea privind pensiile de asigurări sociale de stat.
(2) Pensia se stabileşte în cuantum de 75% din suma medie a tuturor plăţilor lunare ale deputatului în exerciţiu în funcţia (funcţiile) respectivă deţinută în Parlament.
(3) Indexarea pensiei se efectuează în conformitate cu art.13 din Legea privind pensiile de asigurări sociale de stat.
(4) Pensia se acordă cu condiţia încetării activităţii în calitate de deputat în Parlament şi se plăteşte integral, indiferent de faptul realizării veniturilor pasibile de asigurări sociale de stat. În perioada exerciţiului funcţiei de deputat în Parlament, plata pensiei se suspendă.
(5) Pensia poate fi solicitată în orice moment de la data îndeplinirii condiţiilor de pensionare, fără limitări în termen.
(6) Pensiile se stabilesc şi se plătesc de către organele de asigurări sociale.
(7) Pînă la împlinirea vîrstei de pensionare de 65 de ani bărbaţii şi 60 de ani femeile, plata pensiei se efectuează din mijloacele bugetului de stat, iar persoanelor care au atins această vîrstă pensia se plăteşte din mijloacele bugetului asigurărilor sociale de stat în cuantum ce nu depăşeşte 75% din venitul mediu lunar asigurat, calculat la data stabilirii pensiei. Diferenţa dintre cuantumul integral al pensiei şi această sumă se plăteşte din mijloacele bugetului de stat."
2. La articolul 29/1:
literele b), c), d), e) şi f) devin, respectiv, literele a), b), c), d) şi e).
Art.VI. - La articolul 56 alineatul (3) al Legii ocrotirii sănătăţii nr.411-XIII din 28 martie 1995 (Monitorul Oficial al Republicii Moldova, 1995, nr.34, art.373), sintagma "Ministerului Sănătăţii" se înlocuieşte cu sintagma "Casei Naţionale de Asigurări Sociale".
[Art VII abrogat prin LP1358 din 03.11.00, MO152/07.12.00]
[Se declară neconstituţional art.VII alin.1 prin HCC4 din 27.01.00, MO14-16/10.02.00 art.7 conform căruia se exclud alin.(7) şi alin.(9) din art. 25 al Legii serviciului public nr.443-XIII din 04.05.95]
Art.VIII. - Legea nr.544-XIII din 20 iulie 1995 cu privire la statutul judecătorului (Monitorul Oficial al Republicii Moldova, 1995, nr.59-60, art.664; 1998, nr.44-46, art.326) se modifică după cum urmează:
1. La articolul 26:
alineatele (5) - (8) şi (10) se exclud;
alineatele (9), (11), (12) şi (13) devin, respectiv, alineatele (5), (6), (7) şi (8).
"Articolul 32. Dreptul la pensie
(1) Judecătorii au dreptul la pensie cu condiţia realizării unei vechimi în această funcţie de minimum 20 de ani şi respectării prevederilor art.41 alin.(1) şi art.42 alin.(1) din Legea privind pensiile de asigurări sociale de stat. Modul de calculare a stagiului de cotizare în funcţia de judecător se stabileşte de către Guvern.
(2) Pensia se stabileşte în cuantum de 42% din venitul mediu lunar asigurat. Modul de calculare a venitului mediu lunar asigurat se stabileşte de către Guvern.
(3) Pensiile judecătorilor se majorează cu 2% din venitul mediu lunar asigurat pentru fiecare an complet de cotizare peste stagiul de cotizare necesar la data stabilirii pensiei conform art.42 alin.(1) din Legea privind pensiile de asigurări sociale de stat şi pentru fiecare an de muncă în funcţia de judecător peste vechimea de 20 de ani - cu 2% din venitul mediu lunar asigurat.
(4) Cuantumul pensiei calculat în conformitate cu alin.(2) şi (3) nu poate depăşi 75% din venitul mediu lunar asigurat.
(6) Pensia se plăteşte integral, indiferent de faptul realizării veniturilor pasibile de asigurări sociale de stat. Persoanelor care nu au atins vîrsta de 65 de ani bărbaţii şi 60 de ani femeile şi beneficiază de pensie stabilită pînă la punerea în aplicare a prezentei legi, plata pensiei se suspendă pentru perioada exerciţiului funcţiei de judecător.
(10) Persoanelor care au atins vîrsta prevăzută la alin.(9) şi beneficiază de pensii stabilite pînă la punerea în aplicare a prezentei legi, plata pensiei se efectuează din mijoacele bugetului asigurărilor sociale de stat în cuantum calculat în condiţiile prezentei legi, iar diferenţa dintre cuantumul stabilit iniţial al pensiei şi această sumă - din mijloacele bugetului de stat."
[Se declară neconstituţional art.VIII al.1 prin HCC4 din 27.01.00, MO14-16/10.02.00 art.7, care prevede excluderea al.(5) - (8) şi (10) din art. 26 al Legii nr. 544-XIII din 20 iulie 1995 "Cu privire la statutul judecătorului"]
Art.IX. - În Legea învăţămîntului nr.547-XIII din 21 iulie 1995 (Monitorul Oficial al Republicii Moldova, 1995,nr.62-63, art.692), la articolul 55 litera d), textul "de asigurare cu pensii pentru vechime în muncă şi" se exclude.
Art.X. - Legea nr.156-XIV din 14 octombrie 1998 privind pensiile de asigurări sociale de stat (Monitorul Oficial al Republicii Moldova, 1998, nr.111-113, art.683) se modifică şi se completează după cum urmează:
1. La articolul 17, alineatul unic va avea următorul cuprins:
"Pensionarilor care realizează venituri pasibile de asigurări sociale de stat pensia se plăteşte integral."
2. La articolul 23, alineatul unic va avea următorul cuprins:
"Beneficiarului de pensie de invaliditate care realizează venituri pasibile de asigurări sociale de stat pensia se plăteşte integral."
3. La articolul 34, alineatul (1) va avea următorul cuprins:
"(1) Plata pensiei se face lunar pentru luna în curs în localitatea de domiciliu."
4. La articolul 51 alineatul (2), poziţia 5 va fi:
"Articolul I din Legea nr.1374-XIII din 19 noiembrie 1997 privind modificarea şi completarea unor acte legislative;"
5. La anexa nr.4 alineatul (3), prima propoziţie se completează în final cu cuvintele ", dar nu poate depăşi 5,0".
6. La articolul 42 alineatul (1), în propoziţia a doua, cuvintele "la atingerea vîrstei de" se înlocuiesc cu cuvintele "va fi de".
Art.XI. - Se abrogă:
alineatul (2) al articolului 29 din Legea nr.1036-XIII din 17 decembrie 1996 cu privire la sistemul penitenciar;
Hotărîrea Parlamentului nr.1623-XIII din 2 aprilie 1998 cu privire la pensia deputaţilor.
Chişinău, 28 iulie 1999.
Nr. 552-XIV.

References: articolul 45
 articolul 451
 Articolul 15
 articolul 20
 articolul 107
 Articolul 108
 Articolul 11
 Articolul 29
 articolul 29
 articolul 56
 articolul 26
 articolul 55
 articolul 17
 articolul 23
 articolul 34
 articolul 51
 articolul 42